સાણંદ તાલુકાના તેલાવ ખાતે ઇન્દિરાનગરમાં રહેતા સાવંત ખીમજી જાડેજા (છારા) નામના યુવાને ચાંદખેડાની એક યુવતીને પોતાની પ્રેમજાળમાં ફસાવી હતી. ત્યાર બાદ આ શખ્સ યુવતીને લગ્નની લાલચ આપી હોટલ કુમકુમ, જોઇન્ટ સફારી સહિતની અનેક હોટલોમાં લઇ ગયો હતો અને ત્યાં તેની પર વારંવાર બળાત્કાર ગુજાર્યો હતો. ત્યાર બાદ આ યુવતીએ લગ્નની વાત કરતાં નરાધમે લગ્નની વાત ઉડાવી દઇ તેની સાથે સંબંધો તોડી નાખી દગો કર્યો હતો. બળાત્કારનો ભોગ બનેલી આ યુવતીએ તેના પરિવારજનોને આ અંગેની વાત કરતાં છેવટે પોલીસ ફરિયાદ નોંધાવતા પોલીસે આરોપીની સઘન શોધખોળ આરંભી છે.